da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da da de da da en da da da da da da da da da da da da da en da da da da da en en en en en pt en es en es pl da da da da da en el ceb de tr mt en en hbs_lat es da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Regnbuehindebetændelse - Find information på Medicin.dk
Regnbuehindebetændelse (iritis, iridocyclitis) er en betændelsesreaktion i øjets regnbuehinde, men den skyldes ikke bakterier eller virus. Sygdommen forekommer ofte i forbindelse med gigtlidelser, fx leddegigt, og andre sygdomme i kroppens immunforsvar.
Dit øje er rødt, irriteret, smertende og løber i vand. Samtidig oplever du lysskyhed. Sygdommen kan være begrænset til et øje, men ofte er begge øjne syge.
Ved korrekt behandling i tide, kan sygdommen oftest bringes i ro, uden at du får varig skade. Betændelse i regnbuehinden kan dog udvikle sig meget alvorligt og medføre et varigt synstab eller blindhed.
Alle kan få sygdommen.
Hvad er årsagen til regnbuehindebetændelse?
Regnbuehindebetændelse skyldes, at dit eget immunapparat reagerer over for regnbuehinden.
Lægen vil undersøge øjet under stor forstørrelse med et særligt mikroskop. Lægen vil måle trykket i øjet. I særlige tilfælde vil øjenlægen udvide pupillen med øjendråber for at se ind i øjets indre, da sygdommen også kan forekomme i øjets nethinde eller årehinde.
Specielle forhold hos børn
Hos børn ses det stort set kun i forbindelse med børneleddegigt. Børnelægen vil rådgive jer om barnet bør ses af øjenlægen. Det afhænger at typen af leddegigt.
Betændelsesreaktionen kan dæmpes med binyrebarkhormon som øjendråber. I svære tilfælde kan binyrebarkhormon gives som indsprøjtning under øjets slimhinde eller som tabletter. Binyrebarkhormoner kan i sjældne tilfælde give forhøjet tryk i øjet, hvorfor øjenlægen jævnligt vil måle øjentrykket i løbet af behandlingen.
Behandlingen suppleres med pupiludvidende øjendråber, der trækker regnbuehinden væk fra øjets linse og dermed forhindre regnbuehinden i at klæbe fast til øjets linse. De pupiludvidende dråber giver desuden smertelindring.
Binyrebarkhormon til brug i øjet
Binyrebarkhormon anvendes som øjendråber eller indsprøjtning til lokal behandling i øjet. Det hæmmer de vævsreaktioner, som ses i øjnene ved overfølsomhedstilstande eller ved inflammation.
Binyrebarkhormon kan i sjældne tilfælde give forhøjet tryk i øjet, hvorfor øjenlægen jævnligt vil måle øjentrykket i behandlingsperioden.
Jens Christian Nørregaard (Forfatter)
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø